《和吴巽之石菖蒲》
宋代·何基

菖蒲绿茸茸，偏得高人怜。心清境自胜，何必幽涧边。

节老叶愈境，色定枝不妍。堂中贤主人，与汝俱萧然。

岂不与世接，自远尘俗沾。

作者简介：（1188—1269）宋婺州金华人，字子恭，号北山。受业于黄干，得亲传朱熹之学。淳固笃实，从学者众。其学虽本于朱熹，然多发明新意。主张治学立志贵坚，规模贵大。屡被诏旨征聘，皆不出。所编《大学发挥》、《中庸发挥》等，采辑精严，号称“朱学津梁”。有《何北山遗集》。